**Cerințe minime de securitate şi sănătate pentru santiere, conform HG nr. 300/2006**

Observatii preliminare
Obligaţiile prevăzute în prezenta anexa se aplică de fiecare data când caracteristicile santierului ori ale activităţii, circumstantele sau un risc o cer.În sensul prezentei anexe, termenul încăperi înseamnă, printre altele, baraci.

**Partea A Cerinţe minime generale pentru locurile de muncă din santiere**

1. Stabilitate şi soliditate
1.1. Materialele, echipamentele şi, în general, orice element care, la o deplasare oarecare, poate afecta securitatea şi sănătatea lucratorilor, trebuie fixate într-un mod adecvat şi sigur.
1.2. Accesul pe orice suprafaţa de material care nu are o rezistenta suficienta nu este permis decat dacă se folosesc echipamente sau mijloace corespunzătoare, astfel încât lucrul să se desfăşoare în condiţii de siguranţă.

2. Instalaţii de distribuţie a energiei
2.1. Instalatiile trebuie proiectate, realizate şi utilizate astfel încât sa nu prezinte pericol de incendiu sau explozie, iar lucratorii să fie protejati corespunzător contra riscurilor de electrocutare prin atingere directa ori indirecta.
2.2. La proiectarea, realizarea şi alegerea materialului şi a dispozitivelor de protecţie trebuie să se tina seama de tipul şi puterea energiei distribuite, de condiţiile de influenţa externe şi de competenţa persoanelor care au acces la părţi ale instalatiei.

3. Caile şi iesirile de urgenta
3.1. Caile şi iesirile de urgenta trebuie să fie în permanenta libere şi sa conduca în modul cel mai direct posibil intr-o zona de securitate.
3.2. În caz de pericol, toate posturile de lucru trebuie să poată fi evacuate rapid şi în condiţii de securitate maxima pentru lucrători.
3.3. Numărul, amplasarea şi dimensiunile cailor şi iesirilor de urgenta se determina în functie de utilizare, de echipament şi de dimensiunile santierului şi ale incaperilor, precum şi de numărul maxim de persoane care pot fi prezente.
3.4. Caile şi iesirile de urgenta trebuie semnalizate potrivit prevederilor [Hotărârii Guvernului nr. 971/2006](http://legislatie.just.ro/Public/DetaliiDocumentAfis/74127) privind cerinţele minime pentru semnalizarea de securitate şi/sau de sănătate la locul de muncă.Panourile de semnalizare trebuie să fie suficient de rezistente şi amplasate în locuri corespunzătoare.
3.5. Pentru a putea fi utilizate în orice moment, fără dificultate, caile şi iesirile de urgenta, precum şi caile de circulatie şi usile care au acces la acestea nu trebuie să fie blocate cu obiecte.
3.6. Caile şi iesirile de urgenta care necesita iluminare trebuie prevăzute cu iluminare de siguranţă, de intensitate suficienta în caz de până de curent.

4. Detectarea şi stingerea incendiilor
4.1. În functie de caracteristicile santierului şi de dimensiunile şi destinaţia incaperilor, de echipamentele prezente, de caracteristicile fizice şi chimice ale substanţelor sau ale materialelor prezente, precum şi de numărul maxim de persoane care pot fi prezente, este necesar să fie prevăzute un numar suficient de dispozitive corespunzătoare pentru stingerea incendiilor, precum şi, dacă este cazul, un numar suficient de detectoare de incendiu şi de sisteme de alarma.
4.2. Dispozitivele de stingere a incendiului, detectoarele de incendiu şi sistemele de alarma trebuie intretinute şi verificate în mod periodic.La intervale periodice trebuie să se efectueze încercări şi exercitii adecvate.
4.3. Dispozitivele neautomatizate de stingere a incendiului trebuie să fie accesibile şi usor de manipulat.
4.4. Acestea trebuie să fie semnalizate potrivit prevederilor [Hotărârii Guvernului nr. 971/2006](http://legislatie.just.ro/Public/DetaliiDocumentAfis/74127).Panourile de semnalizare trebuie să fie suficient de rezistente şi amplasate în locuri corespunzătoare.

5. Ventilatie
Ţinându-se seama de metodele de lucru folosite şi de cerinţele fizice impuse lucratorilor, trebuie luate măsuri pentru a asigura lucratorilor aer proaspat în cantitate suficienta.Dacă se foloseşte o instalatie de ventilatie, aceasta trebuie mentinuta în stare de functionare şi nu trebuie să expuna lucratorii la curenti de aer care le pot afecta sănătatea.Atunci când este necesar pentru sănătatea lucratorilor, un sistem de control trebuie să semnalizeze orice oprire accidentala a instalatiei.

6. Expunerea la riscuri particulare
6.1. Lucratorii nu trebuie să fie expusi la niveluri de zgomot nocive sau unei influente exterioare nocive, cum ar fi: gaze, vapori, praf.
6.2. Atunci când lucratorii trebuie să patrunda intr-o zona a carei atmosfera este susceptibila sa conţină o substanţa toxica sau nociva, să aibă un continut insuficient de oxigen sau să fie inflamabila, atmosfera contaminata trebuie controlata şi trebuie luate măsuri corespunzătoare pentru a preveni orice pericol.
6.3. Intr-un spatiu inchis un lucrator nu poate fi în nici un caz expus la o atmosfera cu risc ridicat. Lucratorul trebuie cel puţin să fie supravegheat în permanenta din exterior şi trebuie luate toate masurile corespunzătoare pentru a i se putea acorda primul ajutor, efectiv şi imediat.

7. Temperatura
În timpul programului de lucru, temperatura trebuie să fie adecvata organismului uman, ţinându-se seama de metodele de lucru folosite şi de solicitarile fizice la care sunt supuşi lucratorii.

8. Iluminatul natural şi artificial al posturilor de lucru, incaperilor şi cailor de circulatie de pe santier
8.1. Posturile de lucru, incaperile şi caile de circulatie trebuie să dispună, în măsura în care este posibil, de suficienta lumina naturala.Atunci când lumina zilei nu este suficienta şi, de asemenea, pe timpul noptii locurile de muncă trebuie să fie prevăzute cu lumina artificiala corespunzătoare şi suficienta.Atunci când este necesar, trebuie utilizate surse de lumina portabile, protejate contra socurilor.Culoarea folosita pentru iluminatul artificial nu trebuie să modifice sau sa influenteze perceptia semnalelor ori a panourilor de semnalizare.
8.2. Instalatiile de iluminat ale incaperilor, posturilor de lucru şi ale cailor de circulatie trebuie amplasate astfel încât sa nu prezinte risc de accidentare pentru lucrători.
8.3. Incaperile, posturile de lucru şi caile de circulatie în care lucratorii sunt expusi la riscuri în cazul intreruperii funcţionarii iluminatului artificial, trebuie să fie prevăzute cu iluminat de siguranţă de o intensitate suficienta.

9. Uşi şi porti
9.1. Usile culisante trebuie să fie prevăzute cu un sistem de siguranţă care să impiedice ieşirea de pe sine şi caderea lor.
9.2. Usile şi portile care se deschid în sus trebuie să fie prevăzute cu un sistem de siguranţă care să impiedice caderea lor.
9.3. Usile şi portile situate de-a lungul cailor de siguranţă trebuie să fie semnalizate corespunzător.
9.4. În vecinatatea imediata a portilor destinate circulaţiei vehiculelor trebuie să existe uşi pentru pietoni. Acestea trebuie să fie semnalizate în mod vizibil şi trebuie să fie mentinute libere în permanenta.
9.5. Usile şi portile mecanice trebuie să functioneze fără să prezinte pericol de accidentare pentru lucrători.Acestea trebuie să fie prevăzute cu dispozitive de oprire de urgenta, accesibile şi usor de identificat, cu excepţia celor care se deschid automat în caz de până de energie, şi trebuie să poată fi deschise manual.

10. Cai de circulatie - zone periculoase
10.1. Caile de circulatie, inclusiv scarile mobile, scarile fixe, cheiurile şi rampele de încărcare, trebuie să fie calculate, plasate şi amenajate, precum şi accesibile astfel încât să poată fi utilizate usor, în deplina securitate şi în conformitate cu destinaţia lor, iar lucratorii aflati în vecinatatea acestor cai de circulatie sa nu fie expusi nici unui risc.
10.2. Caile care servesc la circulatia persoanelor şi/sau a marfurilor, precum şi cele unde au loc operaţiile de încărcare sau descarcare trebuie să fie dimensionate în functie de numărul potenţial de utilizatori şi de tipul de activitate.Dacă sunt utilizate mijloace de transport pe caile de circulatie, o distanta de securitate suficienta sau mijloace de protecţie adecvate trebuie prevăzute pentru ceilalti utilizatori ai locului.Caile de circulatie trebuie să fie clar semnalizate, verificate periodic şi intretinute.
10.3. Caile de circulatie destinate vehiculelor trebuie amplasate astfel încât sa existe o distanta suficienta faţă de uşi, porti, treceri pentru pietoni, culoare şi scari.
10.4. Dacă santierul are zone de acces limitat, aceste zone trebuie să fie prevăzute cu dispozitive care să evite patrunderea lucratorilor fără atribuţii de serviciu în zonele respective. Trebuie luate măsuri corespunzătoare pentru a proteja lucratorii abilitati sa patrunda în zonele periculoase.Zonele periculoase trebuie semnalizate în mod vizibil.

11. Cheiuri şi rampe de încărcare
11.1. Cheiurile şi rampele de încărcare trebuie să fie corespunzătoare dimensiunilor incarcaturilor ce se transporta.
11.2. Cheiurile de încărcare trebuie să aibă cel puţin o iesire.
11.3. Rampele de încărcare trebuie să fie sigure, astfel încât lucratorii sa nu poata cadea.

12. Spatiu pentru libertatea de miscare la postul de lucru
Suprafaţa posturilor de lucru trebuie stabilita, în functie de echipamentul şi materialul necesar, astfel încât lucratorii sa dispună de suficienta libertate de miscare pentru activităţile lor.

13. Primul ajutor
13.1. Angajatorul trebuie să se asigure ca acordarea primului ajutor se poate face în orice moment.De asemenea, angajatorul trebuie să asigure personal pregatit în acest scop.Trebuie luate măsuri pentru a asigura evacuarea, pentru ingrijiri medicale, a lucratorilor accidentati sau victime ale unei imbolnaviri neasteptate.
13.2. Trebuie prevăzute una sau mai multe încăperi de prim ajutor, în functie de dimensiunile santierului sau de tipurile de activităţi.
13.3. Incaperile destinate primului ajutor trebuie să fie echipate cu instalaţii şi cu materiale indispensabile primului ajutor şi trebuie să permită accesul cu brancarde.
13.4. Aceste spatii trebuie semnalizate potrivit prevederilor [Hotărârii Guvernului nr. 971/2006](http://legislatie.just.ro/Public/DetaliiDocumentAfis/74127).
13.5. Trebuie asigurate materiale de prim ajutor în toate locurile unde condiţiile de muncă o cer.Acestea trebuie să fie semnalizate corespunzător şi trebuie să fie usor accesibile.Un panou de semnalizare amplasat în loc vizibil trebuie să indice clar adresa şi numărul de telefon ale serviciului de urgenta.

14. Instalaţii sanitare
14.1. Vestiare şi dulapuri pentru imbracaminte
14.1.1. Lucratorilor trebuie să li se puna la dispoziţie vestiare corespunzătoare dacă acestia trebuie să poarte imbracaminte de lucru şi dacă, din motive de sănătate sau de decenta, nu li se poate cere să se schimbe într-un alt spatiu.Vestiarele trebuie să fie usor accesibile, să aibă capacitate suficienta şi să fie dotate cu scaune.
14.1.2. Vestiarele trebuie să fie suficient de incapatoare şi să aibă dotari care să permită fiecarui lucrator să îşi usuce imbracamintea de lucru, dacă este cazul, precum şi vestimentatia şi efectele personale şi să le poata pastra incuiate.În anumite situaţii, cum ar fi existenta substanţelor periculoase, a umiditatii, a murdariei, imbracamintea de lucru trebuie să poată fi ţinuta separat de vestimentatia şi efectele personale.
14.1.3. Trebuie prevăzute vestiare separate pentru barbati şi femei sau o utilizare separata a acestora.
14.1.4. Dacă nu sunt necesare vestiare în sensul primului paragraf al pct. 14.1.1 fiecare lucrator trebuie să dispună de un loc unde să-şi puna imbracamintea şi efectele personale sub cheie.

14.2. Dusuri, chiuvete
14.2.1. Atunci când tipul de activitate sau cerinţele de curăţenie impun acest lucru, lucratorilor trebuie să li se puna la dispoziţie dusuri corespunzătoare în numar suficient.Trebuie prevăzute sali de dusuri, separate pentru barbati şi femei, sau o utilizare separata a acestora.
14.2.2. Salile de dusuri trebuie să fie suficient de incapatoare, astfel încât să permită fiecarui lucrator să îşi faca toaleta, fără să fie deranjat şi în condiţii de igiena corespunzătoare.Dusurile trebuie prevăzute cu apa curenta, rece şi calda.
14.2.3. Atunci când dusurile nu sunt necesare, în sensul primului paragraf al pct. 14.2.1, trebuie să fie prevăzut un numar suficient de chiuvete cu apa curenta calda, dacă este necesar. Acestea trebuie să fie amplasate în apropierea posturilor de lucru şi a vestiarelor.Trebuie prevăzute chiuvete separate pentru barbati şi pentru femei sau o utilizare separata a acestora atunci când acest lucru este necesar din motive de decenta.
14.2.4. Dacă incaperile cu dusuri sau cu chiuvete sunt separate de vestiare, aceste încăperi trebuie să comunice între ele.14.3. Cabine de WC-uri şi chiuveteÎn apropierea posturilor de lucru, a incaperilor de odihnă, a vestiarelor şi a salilor de dusuri lucratorii trebuie să dispună de locuri speciale, dotate cu un numar suficient de WC-uri şi de chiuvete, utilitati care să asigure nepoluarea mediului înconjurător, de regula ecologice.Trebuie prevăzute cabine de WC-uri separate pentru barbati şi femei sau utilizarea separata a acestora.

15. Încăperi pentru odihna şi/sau cazare
15.1. Lucratorii trebuie să dispună de încăperi pentru odihna şi/sau cazare usor accesibile, atunci când securitatea ori sănătatea lor o impun, în special datorita tipului activităţii, numarului mare de lucrători sau distantei faţă de santier.
15.2. Incaperile pentru odihna şi/sau cazare trebuie să fie suficient de mari şi prevăzute cu un numar de mese şi de scaune corespunzător numarului de lucrători.
15.3. Dacă nu exista asemenea încăperi, alte facilităţi trebuie să fie puse la dispoziţie personalului pentru ca acesta să le poata folosi în timpul intreruperii lucrului.
15.4. Incaperile de cazare fixe care nu sunt folosite doar în cazuri excepţionale trebuie să fie dotate cu echipamente sanitare în numar suficient, cu o sala de mese şi cu o sala de destindere.Acestea trebuie să fie dotate cu paturi, dulapuri, mese şi scaune, ţinându-se seama de numărul de lucrători. La atribuirea lor trebuie să se tina seama de prezenta lucratorilor de ambele sexe.
15.5. În incaperile pentru odihna şi/sau cazare trebuie să se ia măsuri corespunzătoare pentru protectia nefumatorilor împotriva disconfortului produs de fumul de tutun.

16. Femei gravide şi mame care alapteaza
Femeile gravide şi mamele care alapteaza trebuie să aibă posibilitatea de a se odihni în pozitie culcata, în condiţii corespunzătoare.

17. Lucrători cu dizabilitati
Locurile de muncă trebuie să fie amenajate ţinându-se seama, dacă este cazul, de lucratorii cu dizabilitati.Aceasta dispoziţie se aplică în special usilor, cailor de comunicatie, scarilor, dusurilor, chiuvetelor, WC-urilor şi posturilor de lucru folosite sau ocupate direct de către lucratorii cu dizabilitati.

18. Dispozitii diverse
18.1. Intrarile şi perimetrul santierului trebuie să fie semnalizate astfel încât să fie vizibile şi identificabile în mod clar.
18.2. Lucratorii trebuie să dispună de apa potabila pe santier şi, eventual, de alta bautura corespunzătoare şi nealcoolica, în cantitati suficiente, atât în incaperile pe care le ocupa, cat şi în vecinatatea posturilor de lucru.
18.3. Lucratorii trebuie să dispună de condiţii pentru a lua masa în mod corespunzător şi, dacă este cazul, sa dispună de facilităţi pentru a-şi pregati masa în condiţii corespunzătoare.

**Partea B Cerințe minime specifice pentru posturile de lucru din șantiere**

Observatii preliminare

Atunci când situaţii particulare o cer, clasificarea cerințelor minime în doua secţiuni, asa cum sunt prezentate mai jos, nu trebuie să fie considerata obligatorie.

**Secţiunea 1 Posturi de lucru din santiere, în interiorul incaperilor**

1. Stabilitate şi soliditate
Incaperile trebuie să aibă o structura şi o stabilitate corespunzătoare tipului de utilizare.

2. Uşi de siguranţă
Usile de siguranţă trebuie să se deschidă către exterior şi nu trebuie să fie incuiate, astfel încât să poată fi deschise usor şi imediat de către orice persoană care are nevoie să le utilizeze în caz de urgenta.Este interzisa utilizarea usilor culisante şi a usilor rotative ca uşi de siguranţă.

3. Ventilatie
Dacă sunt folosite instalaţii de aer condiţionat sau de ventilatie mecanica, acestea trebuie să functioneze astfel încât lucratorii sa nu fie expusi curentilor de aer.Orice depunere sau impuritate care poate crea un risc imediat pentru sănătatea lucratorilor prin poluarea aerului respirat trebuie eliminata rapid.

4. Temperatura
4.1. Temperatura în incaperile de odihnă, incaperile pentru personalul de serviciu permanent, incaperile sanitare, cantine şi incaperile de prim ajutor trebuie să corespunda destinatiei specifice acestor încăperi.
4.2. Ferestrele, luminatoarele şi peretii de sticlă trebuie să permită evitarea luminii solare excesive, în functie de natura activităţii şi destinaţia incaperii.

5. Iluminatul natural şi artificial
Locurile de muncă trebuie, pe cat posibil, sa dispună de lumina naturala suficienta şi să fie echipate cu dispozitive care să permită un iluminat artificial adecvat, pentru a proteja securitatea şi sănătatea lucratorilor.

6. Pardoselile, peretii şi plafoanele incaperilor
6.1. Pardoselile incaperilor trebuie să fie lipsite de proeminente, de gauri sau de planuri inclinate periculoase. Pardoselile trebuie să fie fixe, stabile şi nealunecoase.
6.2. Suprafetele pardoselilor, peretilor şi plafoanelor incaperilor trebuie să fie realizate astfel încât să poată fi curatate şi retencuite pentru a se obtine condiţii de igiena corespunzătoare.
6.3. Peretii transparenti sau translucizi, în special peretii realizati integral din sticlă, din încăperi ori din vecinatatea posturilor de lucru şi a cailor de circulatie trebuie să fie semnalizati clar. Acestia trebuie realizati din materiale securizate sau trebuie să fie separati de posturile de lucru şi de caile de circulatie astfel încât lucratorii sa nu poata intră în contact cu peretii şi sa nu poata fi raniti prin spargerea acestora.

7. Ferestre şi luminatoare
7.1. Ferestrele, luminatoarele şi dispozitivele de ventilatie trebuie să poată fi deschise, închise, reglate şi fixate în siguranţa de către lucrători.Atunci când acestea sunt deschise, trebuie pozitionate astfel încât sa nu prezinte un pericol pentru lucrători.
7.2. Ferestrele şi luminatoarele trebuie prevăzute, inca din faza de proiectare, cu sisteme de curatare sau trebuie să dispună de dispozitive care să permită curatarea acestora fără riscuri pentru lucratorii care executa aceasta activitate ori pentru ceilalti lucrători prezenţi.

8. Uşi şi porti
8.1. Pozitia, numărul, materialele din care sunt realizate, precum şi dimensiunile usilor şi portilor sunt determinate în functie de natura şi destinaţia incaperilor.
8.2. Usile transparente trebuie să fie semnalizate la înălţimea vederii.
8.3. Usile şi portile batante trebuie să fie transparente sau să fie prevăzute cu panouri transparente.
8.4. Suprafetele transparente sau translucide ale usilor şi portilor trebuie protejate împotriva spargerii atunci când acestea nu sunt construite dintr-un material securizat şi lucratorii pot fi raniti în cazul în care acestea se sparg.

9. Caile de circulatie
Traseele cailor de circulatie trebuie să fie puse în evidenta, în măsura în care utilizarea incaperilor şi echipamentul din dotare necesita acest lucru, pentru asigurarea protectiei lucratorilor.

10. Măsuri specifice pentru scari şi trotuare rulante
Scarile şi trotuarele rulante trebuie să functioneze în condiţii de siguranţă şi trebuie să fie dotate cu dispozitivele de securitate necesare.Acestea trebuie să fie prevăzute cu dispozitive de oprire de urgenta, accesibile şi usor de identificat.

11. Dimensiunile şi volumul de aer al incaperilor
Incaperile de lucru trebuie să aibă o suprafaţa şi o înălţime care să permită lucratorilor să îşi desfasoare activitatea fără riscuri pentru securitatea, sănătatea sau confortul lor.

**Secţiunea a 2-a Posturi de lucru din santiere, în exteriorul incaperilor**

1. Stabilitate şi soliditate
1.1. Posturile de lucru mobile ori fixe, situate la înălţime sau în adancime, trebuie să fie solide şi stabile, ţinându-se seama de:
a) numărul de lucrători care le ocupa;
b) incarcaturile maxime care pot fi aduse şi suportate, precum şi de repartitia lor;
c) influentele externe la care pot fi supuse.Dacă suportul şi celelalte componente ale posturilor de lucru nu au o stabilitate intrinseca, trebuie să se asigure stabilitatea lor prin mijloace de fixare corespunzătoare şi sigure, pentru a se evita orice deplasare intempestiva sau involuntara a ansamblului ori a părţilor acestor posturi de lucru.
1.2. VerificareStabilitatea şi soliditatea trebuie verificate în mod corespunzător şi, în special, după orice modificare de înălţime sau adancime a postului de lucru.

2. Instalaţii de distribuţie a energiei
2.1. Instalatiile de distribuţie a energiei care se afla pe santier, în special cele care sunt supuse influentelor externe, trebuie verificate periodic şi intretinute corespunzător.
2.2. Instalatiile existente înainte de deschiderea santierului trebuie să fie identificate, verificate şi semnalizate în mod clar.
2.3. Dacă exista linii electrice aeriene, de fiecare data când este posibil acestea trebuie să fie deviate în afara suprafetei santierului sau trebuie să fie scoase de sub tensiune.Dacă acest lucru nu este posibil, trebuie prevăzute bariere sau indicatoare de avertizare, pentru ca vehiculele să fie tinute la distanta faţă de instalaţii.În cazul în care vehiculele de santier trebuie să treaca pe sub aceste linii, trebuie prevăzute indicatoare de restrictie corespunzătoare şi o protecţie suspendata.

3. Influente atmosfericeLucratorii trebuie să fie protejati împotriva influentelor atmosferice care le pot afecta securitatea şi sănătatea.

4. Caderi de obiecteLucratorii trebuie să fie protejati împotriva caderilor de obiecte, de fiecare data când aceasta este tehnic posibil, prin mijloace de protecţie colectiva.Materialele şi echipamentele trebuie să fie amplasate sau depozitate astfel încât să se evite rasturnarea ori caderea lor.În caz de necesitate, trebuie să fie prevăzute pasaje acoperite sau se va împiedica accesul în zonele periculoase.

5. Caderi de la înălţime
5.1. Caderile de la înălţime trebuie să fie prevenite cu mijloace materiale, în special cu ajutorul balustradelor de protecţie solide, suficient de inalte şi având cel puţin o bordura, o mana curenta şi protecţie intermediara, sau cu un alt mijloc alternativ echivalent.
5.2. Lucrarile la înălţime nu pot fi efectuate, în principiu, decat cu ajutorul echipamentelor corespunzătoare sau cu ajutorul echipamentelor de protecţie colectiva, cum sunt balustradele, platformele ori plasele de prindere.În cazul în care, datorita naturii lucrărilor, nu se pot utiliza aceste echipamente, trebuie prevăzute mijloace de acces corespunzătoare şi trebuie utilizate centuri de siguranţă sau alte mijloace sigure de ancorare.

6. Schele şi scari
6.1. Toate schelele trebuie să fie concepute, construite şi intretinute astfel încât să se evite prabusirea sau deplasarea lor accidentala.
6.2. Platformele de lucru, pasarelele şi scarile schelelor trebuie să fie construite, dimensionate, protejate şi utilizate astfel încât persoanele sa nu cada sau să fie expuse caderilor de obiecte.
6.3. Schelele trebuie controlate de către o persoană competenţa, astfel:
a) înainte de utilizarea lor;
b) la intervale periodice;
c) după orice modificare, perioada de neutilizare, expunere la intemperii sau cutremur de pamant ori în alte circumstanţe care le-ar fi putut afecta rezistenta sau stabilitatea.
6.4. Scarile trebuie să aibă o rezistenta suficienta şi să fie corect intretinute.Acestea trebuie să fie corect utilizate, în locuri corespunzătoare şi conform destinatiei lor.
6.5. Schelele mobile trebuie să fie asigurate împotriva deplasarilor involuntare.

7. Instalaţii de ridicat
7.1. Toate instalatiile de ridicat şi accesoriile acestora, inclusiv elementele componente şi elementele de fixare, de ancorare şi de sprijin, trebuie să fie:
a) bine proiectate şi construite şi să aibă o rezistenta suficienta pentru utilizarea careia îi sunt destinate;
b) corect instalate şi utilizate;
c) intretinute în stare buna de functionare;
d) verificate şi supuse incercarilor şi controalelor periodice, conform dispoziţiilor legale în vigoare;
e) manevrate de către lucrători calificati care au pregătirea corespunzătoare.
7.2. Toate instalatiile de ridicat şi toate accesoriile de ridicare trebuie să aibă marcată în mod vizibil valoarea sarcinii maxime.
7.3. Instalatiile de ridicat, precum şi accesoriile lor nu pot fi utilizate în alte scopuri decat cele pentru care sunt destinate.

8. Vehicule şi masini pentru excavatii şi manipularea materialelor
8.1. Toate vehiculele şi masinile pentru excavatii şi manipularea materialelor trebuie să fie:
a) bine concepute şi construite, ţinându-se seama, în măsura în care este posibil, de principiile ergonomice;
b) mentinute în stare buna de functionare;
c) utilizate în mod corect.
8.2. Conducătorii şi operatorii vehiculelor şi masinilor pentru excavatii şi manipularea materialelor trebuie să aibă pregătirea necesară.
8.3. Trebuie luate măsuri preventive pentru a se evita caderea în excavatii sau în apa a vehiculelor şi a masinilor pentru excavatii şi manipularea materialelor.
8.4. Când este necesar, masinile pentru excavatii şi manipularea materialelor trebuie să fie echipate cu elemente rezistente, concepute pentru a proteja conducatorul împotriva strivirii în cazul rasturnarii masinii şi al caderii de obiecte.

9. Instalaţii, masini, echipamente
9.1. Instalatiile, masinile şi echipamentele, inclusiv uneltele de mana, cu sau fără motor, trebuie să fie:
a) bine proiectate şi construite, ţinându-se seama, în măsura în care este posibil, de principiile ergonomice;
b) mentinute în stare buna de functionare;
c) folosite exclusiv pentru lucrarile pentru care au fost proiectate;
d) manevrate de către lucrători având pregătirea corespunzătoare.
9.2. Instalatiile şi aparatele sub presiune trebuie să fie verificate şi supuse incercarilor şi controlului periodic.

10. Excavatii, puturi, lucrari subterane, tuneluri, terasamente
10.1. În cazul excavatiilor, puturilor, lucrărilor subterane sau tunelurilor, trebuie luate măsuri corespunzătoare:
a) pentru a preveni riscurile de ingropare prin surparea terenului, cu ajutorul unor sprijine, taluzari sau altor mijloace corespunzătoare;
b) pentru a preveni pericolele legate de caderea persoanelor, materialelor sau obiectelor, de iruperea apei;
c) pentru a asigura o ventilatie suficienta tuturor posturilor de lucru, astfel încât să se realizeze o atmosfera respirabila care să nu fie periculoasa sau nociva pentru sănătate;
d) pentru a permite lucratorilor de a se adaposti într-un loc sigur, în caz de incendiu, irupere a apei sau cadere a materialelor.
10.2. Înainte de începerea terasamentelor trebuie luate măsuri pentru a reduce la minimum pericolele datorate cablurilor subterane şi altor sisteme de distribuţie.
10.3. Trebuie prevăzute cai sigure pentru a intra şi iesi din zona de excavatii.
10.4. Gramezile de pamant, materialele şi vehiculele în miscare trebuie tinute la o distanta suficienta faţă de excavatii; eventual, se vor construi bariere corespunzătoare.

11. Lucrari de demolare
Când demolarea unei cladiri sau a unei lucrari poate să prezinte pericole:
a) se vor adopta măsuri de prevenire, precum şi metode şi proceduri corespunzătoare;
b) lucrarile trebuie să fie planificate şi executate sub supravegherea unei persoane competente.

12. Constructii metalice sau din beton, cofraje şi elemente prefabricate grele
12.1. Constructiile metalice sau din beton şi elementele lor, cofrajele, elementele prefabricate sau suporturile temporare şi schelele trebuie montate sau demontate numai sub supravegherea unei persoane competente.
12.2. Trebuie prevăzute măsuri de prevenire corespunzătoare pentru a proteja lucratorii împotriva pericolelor datorate nesigurantei şi instabilitatii temporare a lucrării.
12.3. Cofrajele, suporturile temporare şi sprijinele trebuie să fie proiectate şi calculate, realizate şi intretinute astfel încât să poată suporta, fără risc, sarcinile la care sunt supuse.

13. Batardouri şi chesoane
13.1. Toate batardourile şi chesoanele trebuie să fie:
a) bine construite, realizate din materiale corespunzătoare şi solide, de o rezistenta suficienta;
b) prevăzute cu echipament adecvat pentru ca lucratorii să se poată adaposti în caz de iruperi de apa şi de materiale.
13.2. Construcţia, montarea, transformarea şi demontarea unui batardou sau cheson trebuie să se faca numai sub supravegherea unei persoane competente.
13.3. Toate batardourile şi chesoanele trebuie să fie controlate periodic de către o persoană competenţa.